काबुल — प्रधानमंत्री मनमोहन सिंह ने पाकिस्तान में आतंकवादी ठिकानों और वांछित आतंकवादियों के खिलाफ अमरीका की तर्ज पर कार्रवाई करने की संभावनाओं को हालांकि खारिज कर दिया है, लेकिन उन्होंने अल कायदा सरगना ओसामा बिन लादेन के इतने लंबे समय तक पाकिस्तान में रहने संबंधी मामले की पूरी जांच करने की मांग की है। डा. सिंह ने अफगानिस्तान के राष्ट्रपति हामिद करजई के साथ एक संयुक्त संवाददाता सम्मेलन में गुरुवार रात कहा कि लादेन के पाकिस्तानी सेना की नाक के नीचे एबटाबाद में मिलने से दुविधा की स्थिति पैदा हो गई है।